**TERMÉKNÉV MÖRTEL-30 falazó habarcs.**

**LEÍRÁS/ANYAGÖSSZETÉTEL** Gyárilag előkevert szárazhabarcs, melyet az építkezés helyszínén közvetlenül a felhasználás előtt vízzel kell összekeverni. Cement és mész kötőanyagot, ásványi töltőanyagot és tulajdonságjavító adalékokat tartalmaz.

**ALKALMAZÁSI TERÜLET** Új és régi lakóépületek, középületek, ipari objektumok falazatainak felépítésére szolgáló falazó habarcs (tégla, betonblokk stb.). Statikai terveknek megfelelően, a különböző terheléstől függően tartófalak, pillérek, kémények és válaszfalak építésére alkalmas.

**ALAPFELÜLET JELLEMZŐI** A MÖRTEL–30 falazó habarcs felhasználásánál a falazóelemeket, valamint a fogadófelületet a falazóelem gyártói és a tervezői előírásoknak megfelelően kell előkészíteni.

**FELDOLGOZÁS MÓDJA** 6 l csapvízhez keverjünk 1 zsák falazó habarcsot egyenletes fordulatszám mellett. A keverés után a habarcs azonnal felhasználható. Felhordása történhet fogazott glettvassal, illetve habarcsterítő szerszámmal, a falazási technológia betartásával, általában 10–15 mm vastagságban egyenletesen. A bekevert, illetve állott habarcs újbóli átkeverése és felhasználása a felhasználási időn túl tilos. A habarcsot egyszerre csak 2–3 falazóelem hosszúságban hordjuk fel, ez után illesszük be a falazóelemeket. Illeszteni, illetve korrigálni az elemeket a hőmérséklettől függően kb. 5 percen belül tudunk.

**FONTOS TUDNIVALÓK** Felhordása és száradási ideje alatt a felületi és léghőmérséklet +5 - +25 °C között legyen. Termékeinkhez a feltüntetett víz mennyiségén kívül más anyagot, különösen fagyáspont csökkentő adalékot hozzáadni nem szabad. A leeső elszennyeződött habarcsot újra felhasználni tilos! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

MSZ EN 998-2:2017 Falszerkezeti habarcsok előírásai.

**MŰSZAKI ALAPADATOK**

|  |  |
| --- | --- |
| **Anyagigény:** | ~4-6 kg/m2. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | ~5 - 6l csapvíz 1 zsák/25 kg pórusbeton ragasztóhoz. |
| **Felhordás eszközei:** | fogazott rozsdamentes glettvas habarcsterítő szerszám. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Nyomószilárdság:** | ≥3 N/mm2. |
| **Hővezetési tényező:** | 0,83 W/mK |
| **Rétegvastagság:** | 10-15 mm/réteg. |
| **Nyitott idő:** | ~ 3 óra |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).